REPUBLIKA HRVATSKA
OSJEČKO-BARANJSKA ŽUPANIJA
OSNOVNA ŠKOLA IVANE BRLIĆ MAŽURANIĆ
Trg dr. Franje Tuđmana 5
31224 KOŠKA


PREDMET: ZAPISNIK SJEDNICE UČITELJSKOG VIJEĆA 3. rujna 2026.
Sjednica učiteljskog vijeća OŠ Ivane Brlić Mažuranić Koška održana je 3. rujna 2026. s početkom u 9:00 sati. Sjednici je nazočilo 35 od ukupno 37 članova. Popis nazočnih nalazi se u privitku.
DNEVNI RED:
1. Verifikacija zapisnika s prethodne sjednice
2. Organizacija 1. nastavnog dana
3. Točke 1. roditeljskog sastanka
4. Dežurstva učitelja
5. Projekt „Podrška osnovnim školama za provedbu izvannastavnih aktivnosti kao pripreme za program cjelodnevne škole“
6. Razno
a. Osiguranje učenika
b. Školski projekt: „U zdravom tijelu zdravi duh“
c. e-Dnevnik i e-Matica
d. Ugovori za udžbenike
e. Udžbenici i radne bilježnice

Ad. 1 Verifikacija zapisnika s prethodne sjednice
Ravnatelj je pročitao točke dnevnog reda s prošle sjednice. Zapisnik sjednice posljednjeg Učiteljskog vijeća jednoglasno je usvojen.
Ad. 2  Organizacija 1. nastavnog dana
Nastavna godina počinje 8. rujna 2025. godine s početkom u 8:00 sati. S obzirom da učenici Područnih škola 4. razreda prelaze u Matičnu školu, na početku nastavnog dana na holu škole održat će se prijem učenika 5. a i 5. b razreda. Nastava će trajati 2 školska sata, a u e-Dnevnik će se upisivati raspored prema rasporedu sati. Plan prijevoza putnika školskim autobusom je planiran kao i svake školske godine.
Ad. 3  Točke 1. roditeljskog sastanka
Ravnatelj je na sjednici Učiteljskog vijeća pročitao obvezne točke 1. roditeljskog sastanka. Roditelje učenika potrebno je upoznati sa sljedećim Zakonima i Pravilnicima:
· Zakon o odgoju i obrazovanju u osnovnoj i srednjoj školi
· Pravilnik o načinima, postupcima i elementima vrednovanja učenika u OŠ     
· Pravilnik o kriterijima za izricanje pedagoških mjera   
· Protokol o postupanju u slučaju nasilja u školi   
· Protokol o postupanju škole u kriznim situacijama
· Pravilnik o pedagoškoj dokumentaciji i evidenciji
· Pravilnik o izvođenju izleta, ekskurzija i drugih odgojno – obrazovnih aktivnosti izvan škole
· Pravilnik o načinu postupanja odgojno – obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima
· Pravilnik o kućnom redu škole (mobiteli) 
· Statut škole (prava i obveze učenika, izostanci, ispiti) 
· Elementi i kriteriji za ocjenu vladanja
· Etički kodeks
· Izbor predstavnika za Vijeće roditelja   
· Suradnja roditelja i škole (individualni razgovori, savjetovalište, školski udžbenici, suglasnosti za dodatnu dopunsku i INA, prijevoz učenika putnika)     
· Kalendar i organizacija rada u školskoj godini  
Točke je potrebno napisati i u Zapisniku roditeljskog sastanka.
Također, ravnatelj je obavijestio razrednice da podsjete roditelje kako je zabrana vožnja električnih romobila na prostoru škole mlađima od 14. godina te kako u suprotnom je škola dužna obavijestiti nadležne institucije. 
Ad. 4 Dežurstva učitelja
 Ravnatelj je upoznao učitelje Vijeća s dežurstvima učitelja. Potrebno je navesti točno vrijeme i mjesto dežurstva. Učitelji se međusobno mogu dogovoriti tko će i kada imati dežurstvo, ali je isto potrebno zapisati u tablici koja će se nalaziti u zbornici Škole.
Ad. 5 Projekt „Podrška osnovnim školama za provedbu izvannastavnih aktivnosti kao pripreme za program cjelodnevne škole“
Ravnatelj je obavijestio učitelje da je škola prošla na natječaju za projekt, ali da još nema službene potvrde Županije. Također, učitelji trebaju u e-Dnevnik navesti aktivnosti kojima su se prijavili na projekt. 
Ad.6 Razno
a) Osiguranje učenika

Ravnatelj je obavijestio učitelje i razrednike da će osiguranje učenika biti financirano od općine Koška kao i prethodnih godina, te da će općina u iznosu od 50% sufinancirati školski izlet. 

b) Školski projekt: „U zdravom tijelu zdravi duh“

Ravnatelj je obavijestio učitelje da do sljedećeg tjedna razmisle tko želi biti voditelj školskog projekta. 

c) e-Dnevnik i e-Matica

Ravnatelj je obavijestio učitelje da je otvorena nova školska godina u e-Dnevniku, ali da učenici još nisu dodani u e-Maticu. Podsjetio je i učitelje da obavezno provjere točnost podataka. 

d) Ugovori za udžbenike

Ravnatelj je rekao kako su ugovori za financiranje udžbenika potpisani te da ih je potrebno preuzeti i podijeliti učenicima. Jedan primjerak ostaje u Školi, a drugi primjerak Ugovora ostaje roditeljima učenika.

e) Udžbenici i radne bilježnice
Svaki razrednik treba za svoj razred preuzeti udžbenike i radne bilježnice te dostaviti ih učenicima s prvim danom škole.

Sjednica Učiteljskog vijeća završila je u 9:25 sati. 

             Zapisničarka:			                                                              Ravnatelj:
Lucija Mustač, mag. paed.					       Hrvoje Štefanec, mag. prim. educ.
____________________________			              ______________________________

PRILOZI:
1. Popis nazočnih na sjednici Učiteljskog vijeća


